B. Osobitná časť

K čl. I

K čl. I  - novela zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov

K bodu 1 [Poznámka pod čiarou k odkazu 3]
Legislatívno-technická úprava spočívajúca v aktualizácii poznámky pod čiarou.

K bodu 2 [Poznámka pod čiarou k odkazu 6]
Legislatívno-technická úprava spočívajúca v aktualizácii poznámky pod čiarou.

K bodu 3 [Poznámka pod čiarou k odkazu 7]
Legislatívno-technická úprava spočívajúca v doplnení nových regulačných aktov, ktoré boli medzi tým vydané.

K bodu 4 [Poznámka pod čiarou k odkazu 11]
Do poznámky pod čiarou sa dopĺňa nový predpis upravujúci postup typového schválenia EÚ: nariadenie Európskeho parlamentu a Rady (EÚ) 2025/14 z 19. decembra 2024 o schvaľovaní necestných pojazdných strojov prevádzkovaných na verejných pozemných komunikáciách a dohľade nad trhom s nimi a o zmene nariadenia (EÚ) 2019/1020 (Ú. v. EÚ L, 2025/14, 8.1.2025) (ďalej len „nariadenie (EÚ) 2025/14“).

K bodu 5 [§ 3 ods. 5 písm. d)]
Medzi zvláštne vozidlá sa dopĺňajú necestné pojazdné stroje, ktoré sa zavádzajú nariadením (EÚ) 2025/14.

K bodu 6 [§ 3 ods. 7]
	Legislatívno-technická úprava nadväzujúca na novelizačný bod 5.

K bodom 7 až 9 [§ 4 ods. 2 písm. i) až k), ods. 6 ]
Medzi základné kategórie vozidiel sa dopĺňa nová kategória U zavedená nariadením (EÚ) 2025/14. Plus sa vykonávajú legislatívno-technické úpravy v súvislosti s doterajšími kategóriami PS a PN.

K bodu 10 [§ 4 ods. 7 a 8]
Dopĺňajú sa základné definície vozidiel kategórie PS a U.

K bodu 11 [§ 4 ods. 10 písm. c)]
Upresňuje sa definícia bicykla s pomocným motorčekom, že pomocný motorček slúži ako doplnok pri šliapaní cyklistu do pedálov, alebo na využitie funkcie asistencie pri chôdzi s bicyklom alebo asistencie rozjazdu bicykla. Pomocný motorček neslúži na pohon bicykla, pokiaľ cyklista nešliape do pedálov, okrem prípadu využitia funkcie asistencie pri chôdzi s byciklom.

K bodu 12 [Poznámka pod čiarou k odkazom 17 a 55]
Legislatívno-technická úprava spočívajúca v aktualizácii poznámky pod čiarou.

K bodu 13 [Poznámky pod čiarou k odkazom 18 a 32]
Do poznámky pod čiarou sa dopĺňa nový predpis (nariadenie (EÚ) 2025/14) upravujúci postup typového schválenia EÚ.

K bodu 14 [ § 7]
Dopĺňa sa nový odsek 12 v súvislosti so zavedením elektronickej výmeny údajov medzi typovým schvaľovacím orgánom a koordinačným centrom pre prúd starých vozidiel. Takáto výmena údajov zabezpečí zlepšenie plnenia si povinností výrobcov a zástupcov výrobcov plniť si svoje povinnosti v zmysle zákona o odpadoch. 

K bodu 15 [nadpis § 9]
Legislatívno-technická úprava v súvislosti so zavedením novej kategórie U.

K bodu 16 [§ 9 ods. 1 písm. d)]
Dopĺňa sa, že typové schválenie celého vozidla vozidiel kategórie U ustanovuje nariadenie (EÚ) 2025/14.

K bodu 17 [§ 10 ods. 1 a § 143 ods. 9]
Aktualizuje sa názov Ministerstva dopravy Slovenskej republiky.

K bodu 18 [Poznámka pod čiarou k odkazu 22]
Legislatívno-technická úprava spočívajúca v aktualizácii poznámky pod čiarou.

K bodu 19 [§ 14 ods. 4 písm. d)]
V súvislosti so zavedením novej kategórie U sa pre vozidlá s udeleným vnútroštátnym typovým schválením navrhuje ponechať možnosť povolenia dopredaja vozidiel za rovnakých podmienok ako pre vozidlá kategórie T.

K bodu 20 [Poznámka pod čiarou k odkazu 31]
Aktualizuje sa poznámka pod čiarou ohľadom zániku typového schválenia v súvislosti s novou kategóriu U.

K bodu 21 [§ 22 odsek 9]
Medzi požiadavku na uvedenie na trh a sprístupnenie na trh sa dopĺňa, že vozidlá, ktoré nepodliehajú schváleniu na prevádzku v cestnej premávke sa môžu sprístupniť na trh len vtedy, ak spĺňajú podmienky na prevádzku v cestnej premávke stanovenú týmto zákonom a vykonávacím právnym predpisom vydaným na základe tohto zákona. Dodržiavanie tejto povinnosti pri uvedení na trh a sprístupnení na trh kontroluje Slovenská obchodná inšpekcia ako orgán dohľadu nad trhom.

K bodu 22 [§ 23 ods. 1 písm. n)]
Medzi povinnosť pre výrobcu a zástupcu výrobcu sa dopĺňa, že na potvrdenie alebo stanovisko sa musia uviesť aj kontaktné údaje, aby príslušný správny orgán vedel jednoduchšie preveriť pravosť potvrdenia alebo stanoviska.

K bodu 23 [§ 26 ods. 6 písm. f) a g)]
Dopĺňa sa, kedy schvaľovací orgán neschváli a nevydá a doklady vozidla pre jednotlivé vozidlo, ak vozidlo nespĺňa základné špecifikácie, pre ktoré je možné udeliť vnútroštátne schválenie jednotlivého vozidla s obmedzenou prevádzkou.

K bodu 24 [§ 26 ods. 10]
Dopĺňa sa upresnenie, že pokiaľ na vozidle bola vykonaná prestavba alebo iná technická zmena, je potrebné požiadať o nové vnútroštátne schválenie jednotlivého vozidla s obmedzenou prevádzkou.

K bodu 25 [§ 29 ods. 5]
Do zákona sa dopĺňa, že v prípade, ak existuje dôvodné podozrenie, že vozidlo predstavuje riziko ohrozenia verejného záujmu na bezpečnosti a zdraví, schvaľovací orgán nariadi prevádzkovateľovi jednotlivo dovezeného vozidla, ktoré ešte nepodlieha technickej kontrole pravidelnej alebo emisnej kontrole pravidelnej, povinnosť na vlastné náklady podrobiť vozidlo takejto kontrole v Slovenskej republike.

K bodu 26 [§ 29 ods. 6 písm. l) až n)]
Na základe podnetov z aplikačnej praxe sa navrhuje doplniť nové dôvody, kedy schvaľovací orgán nesmie uznať ani schváliť jednotlivo dovezené vozidlo, napríklad, ak osvedčenie o zhode COC je neplatné pre prvé prihlásenie vozidla do evidencie, alebo ak zahraničné osvedčenie o evidencii je neplatné alebo ak jednotlivo dovezené vozidlo stratilo v predchádzajúcom štáte evidencie vozidla schválenie na prevádzku v cestnej premávke.

K bodu 27 [§ 30 ods. 3 písm. c)]
Upresňuje sa prípad, kedy nemožno opätovne schváliť jednotlivé vozidlo, kde okrem zrecyklovania sa dopĺňa prípad, kedy bolo vozidlo vyradené z evidencie vozidiel z dôvodu, že fyzicky neexistuje.

K bodu 28 [§ 30 ods. 3 písm. i)]
Dopĺňajú sa nové prípady, kedy nemožno opätovne schváliť jednotlivé vozidlo, napríklad bolo vozidlo vyvezené do iného štátu alebo bol vozidlu vydaný preukaz historického alebo športové vozidla.

K bodu 29 [§ 33 ods. 4]
Ako ďalší dôvod, kedy je prestavba vozidla zakázaná, sa okrem prípadu, kedy došlo k odstráneniu identifikačného čísla vozidla VIN, navrhuje doplniť aj prípad, kedy je identifikačné číslo vozidla VIN neprístupné.

K bodu 30 [§ 38 ods. 5 písm. e) a f)]
Medzi ďalšie prípady, kedy sa náhradné identifikačné číslo vozidla VIN nepridelí, sa navrhuje doplniť, ak vozidlo má identifikačné číslo vozidla VIN, ktoré sa nezhoduje s udeleným typovým schválením a tiež aj v prípadoch kedy jednotlivo dovezené vozidlo nesmie schvaľovací orgán schváliť alebo uznať.

K bodu 31 [§ 43 ods. 1]
Legislatívno-technická úprava v súvislosti so zavedením novej kategórie U.

K bodu 32 [§ 44 ods. 1 písm. a)]
Legislatívno-technická úprava v súvislosti so zavedením novej kategórie U.

K bodu 33 [§ 47 ods. 10]
Navrhuje sa doplnenie a tým zjednodušenie postupu pri posielaní potvrdení o oprave vozidla.

K bodu 34 [§ 48 ods. 3]
Navrhuje sa vypustiť, že v registri prevádzkových záznamoch vozidiel sa evidujú údaje z vozidiel evidovaných v Slovenskej republike z dôvodu, že na jednotlivo dovezené vozidlá sa vykonávajú príslušné kontroly ešte pred tým, ako je vozidlo prihlásené do evidencie vozidiel v Slovenskej republike.

K bodu 35 [§ 48 ods. 3 písm. i)]
Spresňuje sa kedy podnikateľ vykonávajúci diagnostiku, opravy alebo údržbu cestných motorových vozidiel alebo vykonávajúci opravy karosérií je povinný zasielať údaje do registra prevádzkových záznamov vozidiel. Nepôjde len o prípady, kedy má podnikateľ zriadenú prevádzkareň, ale aj prípady podnikateľa, ktorý vykonávajú túto činnosť sprostredkovane.

K bodu 36 [§ 48 ods. 3 písm. j)]
Pre prispievateľov vykonávajúcich predaj ojazdených cestných motorových vozidiel priamo alebo sprostredkovane sa navrhuje vypustiť, že by prispievateľom bol iba ten, kto má zriadenú prevádzkareň na túto činnosť (napríklad autobazár). Prispievať budú musieť aj tí podnikatelia, ktorí vykonávajú svoju činnosť bez fyzickej prevádzkarne (napríklad svoju činnosť vykonávajú na diaľku).

K bodu 37 [§ 48 ods. 3 písm. o)]
Pre poisťovne sa navrhuje doplniť, že do registra prevádzkových záznamových vozidiel sa budú zasielať aj údaje pri škodových udalostiach.

K bodu 38 [§ 48 ods. 3 písm. p)]
Pre lízingové spoločnosti sa navrhuje doplniť, že do registra prevádzkových záznamových vozidiel sa budú zasielať aj údaje pri zrušení alebo zániku zmluvy o financovaní.

K bodu 39 [§ 48 ods. 3 písm. s) a t)]
Medzi prispievateľov do registra prevádzkových záznamov vozidiel sa navrhuje doplniť podnikateľov poskytujúcich  úvery alebo pôžičky na financovanie vozidiel a Úrad pre správu zaisteného majetku, ktorí budú zapisovať údaje o zaistených vozidlách.

K bodu 40 [§ 48 ods. 8]
Pre osoby dodávajúce softvér pre prispievateľov, napríklad opravovne vozidiel, sú povinné zabezpečiť tento softvér tak, aby priamo tento softvér zasielal údaje do registra prevádzkových záznamov vozidiel.

K bodu 41 [§ 49 ods. 1 písm. a)]
Dopĺňa sa nový prípad, kedy môže typový schvaľovací orgán povoliť skúšobnú prevádzku.

K bodu 42 [§ 49 ods. 2 písm. a)]
Navrhuje sa upresniť, kto je oprávnený žiadať o skúšobnú prevádzku pri pred sériovej výrobe.

K bodom 43 až 45 [§ 49 ods. 2 písm. b) až d]
Legislatívno-technická úprava v súvislosti s novelizačným bodom upravujúcim § 49 ods. 2.

K bodu 46 [§ 49 ods. 5]
Navrhuje sa doplniť možnosť pre typový schvaľovací orgán, že nemusí vyhovieť návrhu na povolenie skúšobnej prevádzky, ak vozidlo bolo prevádzkované v cestnej premávke pred vydaním povolenia skúšobnej prevádzky.

K bodu 47 [§ 49 ods. 6]
Navrhuje sa upresniť, že súčasťou povolenia skúšobnej prevádzky v zahraničí je aj základný technický opis vozidla.

K bodu 48 [§ 49 ods. 7]
Legislatívno-technická úprava v súvislosti s novelizačným bodom upravujúcim § 49 ods. 7.

K bodu 49 [§ 49 ods. 8 písm. e)]
Navrhuje sa doplniť novú povinnosť pre držiteľa povolenia skúšobnej prevádzky pre prípad, keď by vozidlo malo byť prevádzkované v cestnej premávke v zahraničí.

K bodu 50 [§ 49 ods. 8 písm. f)]
Navrhuje sa doplniť novú povinnosť pre držiteľa povolenia skúšobnej prevádzky pre prípad, keď by vozidlo malo byť prevádzkované v cestnej premávke v zahraničí.

K bodu 51 [§ 49 ods. 9 písm. c)]
Navrhuje sa doplniť nový dôvod pre zrušenie povolenia skúšobnej prevádzky pre prípady, kedy vozidlo bolo prevádzkované v cestnej premávke pred vydaním povolenia skúšobnej prevádzky.

K bodu 52 [§ 49 ods. 9 písm. f)]
Navrhuje sa doplniť novú povinnosť pre držiteľa povolenia skúšobnej prevádzky pre prípad, keď by vozidlo malo byť prevádzkované v cestnej premávke v zahraničí.

K bodu 53 [§ 49 ods. 11 písm. d) až f)]
Legislatívno-technická úprava v súvislosti s novelizačným bodom upravujúcim § 49 ods. 9 písm. c).

K bodu 54 [§ 53 ods. 2 písm. a) až e)]
Navrhuje sa upresniť, že nie len ponúkanie služieb, ale aj zariadení je zakázané.

K bodu 55 [§ 53 ods. 2 písm. f)]
Legislatívno-technická úprava spočívajúca v zmene spojky „a“ na „alebo“.

K bodu 56 [§ 53 ods. 3 a 5]
Navrhuje sa upresniť, že fyzické a právnické osoby nemôžu ponúkať vozidlá priamo aj sprostredkovane, na ktorých došlo k manipulácii v súvislosti s odometrom.

K bodu 57 [§ 53 ods. 6]
Navrhuje sa doplniť, že pokiaľ bolo vozidlo predané právnickou osobou alebo fyzickou osobou – podnikateľom, na ktorom bolo pozmenený odometer a táto informácia nebola sprístupnená kupujúcemu vo výpise z registra prevádzkových záznamov vozidiel, alebo ak vo vozidle je zariadenie za účelom manipulovania s parametrami pri technickej kontrole, emisnej kontrole alebo kontrole originality, tak kupujúci má právo odstúpiť od zmluvy a predávajúci prevziať späť vozidlo a kupujúcemu vrátiť späť finančné prostriedky vynaložené na kúpu vozidla.

K bodu 58 [Poznámka pod čiarou k odkazu 56]
Legislatívno-technická úprava spočívajúca v aktualizácii poznámky pod čiarou.

K bodu 59 [Poznámka pod čiarou k odkazu 57]
Legislatívno-technická úprava spočívajúca v aktualizácii poznámky pod čiarou.

K bodu 60 [Poznámka pod čiarou k odkazu 68]
Legislatívno-technická úprava spočívajúca v aktualizácii poznámky pod čiarou.

K bodu 61[§ 70 odsek 2]
Navrhuje sa umožniť poveriť vykonávaním činností technickej služby právnickú osobu štátu zriadenú alebo založenú ministerstvom dopravy.
K bodu 62 [§ 70 odsek 9]
Navrhuje sa vypustenie ustanovení upravujúcich vyhlásenie výberového konania v súvislosti s novelizačným bodom 61.

K bodu 63 [§ 70 odsek 10 až 13]
Legislatívno-technická úprava spočívajúca vo vypustení ustanovení upravujúcich vyhlásenie výberového konania.

K bodu 64 [§ 71 ods. 1 písm. f) a poznámky pod čiarou k odkazom 69 až 71]
Legislatívno-technická úprava spočívajúca v doplnení odkazu 70 a úprave poznámok pod čiarou.

K bodu 65 [Poznámka pod čiarou k odkazu 74]
Aktualizuje sa poznámka pod čiarou v súvislosti s požiadavkami na technickú službu overovania stanovenými nariadením (EÚ) 2025/14.

K bodu 66 [§ 71 ods. 1]
Navrhuje sa vypustiť písm. o) a p), ktoré sa týkajú výberového konania.

K bodu 67 [§ 71 ods. 3]
Legislatívno-technická úprava spočívajúca vo vypustení ustanovení upravujúcich vyhlásenie výberového konania.

K bodu 68 [§ 71 ods. 4]
	Ustanovuje sa neobmedzená platnosť poverenia na vykonávanie činnosti technickej služby udeleného právnickej osobe štátu zriadenej alebo založenej ministerstvom dopravy. 

K bodu 69 [Poznámka pod čiarou k odkazu 75]
Aktualizuje sa poznámka pod čiarou v súvislosti s postupom oznamovania technickej služby overovania stanoveným nariadením (EÚ) 2025/14.

K bodu 70 [§ 72 ods. 5]
	Ustanovuje sa platnosť poverenia na vykonávanie činnosti technickej služby overovania.
 
K bodu 71 [§ 74 ods. 1 písm. b)]
Predlžuje pravidelné priebežné overenie plnenia podmienok na vykonávanie technickej kontroly z dvoch na tri roky.

K bodu 72 [§ 74 ods. 1 písm. e) prvý bod, ods. 7 písm. a) § 75 ods. 1 písm. e) prvý bod, ods. 7 písm. a), § 76 ods. 1 písm. e), § 77 ods. 1 písm. d) prvý bod ]
Upresňuje sa, že technická služba technickej kontroly, technická služba emisnej kontroly, technická služba kontroly originality a technická služba montáže plynových zariadení zabezpečuje aj priebežné školenia.

K bodu 73 [§ 74 ods. 1 písm. h)]
Upresňuje sa, že technická služba technickej kontroly umožňuje vyhľadanie platnosti technickej kontroly na základe parametra identifikačného čísla vozidla VIN alebo evidenčného čísla vozidla.

K bodu 74 [§ 75 ods. 1 písm. h)]
Upresňuje sa, že technická služba emisnej kontroly umožňuje vyhľadanie platnosti emisnej kontroly na základe parametra identifikačného čísla vozidla VIN alebo evidenčného čísla vozidla.

K bodu 75 [Poznámka pod čiarou k odkazu 78]
Legislatívno-technická úprava spočívajúca v aktualizácii poznámky pod čiarou.

K bodu 76 [§ 74 ods. 13 písm. b)]
Upresňuje sa, že technická služba technickej kontroly umožňuje vyhľadanie platnosti technickej kontroly na základe parametra identifikačného čísla vozidla VIN alebo evidenčného čísla vozidla.

K bodu 77 [§ 75 ods. 9 písm. b)]
Legislatívno-technická úprava spočívajúca v aktualizácii zmien súvisiacich s výkonom činnosti technickej služby.

K bodu 78 [§ 76 ods. 1 písm. i)]
Upresňuje sa, že technická služba kontroly originality umožňuje sprístupnenie údajov z registra osvedčení o zhode COC verejnosti.

K bodu 79 [§ 76 ods. 3]
Upresňuje sa, že technická služba kontroly originality umožňuje sprístupnenie údajov z registra osvedčení o zhode COC verejnosti.

K bodu 80 [§ 76 ods. 5]
Upresňuje sa, že technická služba kontroly originality umožňuje sprístupnenie údajov z registra osvedčení o zhode COC verejnosti.

K bodu 81 [§ 76 ods. 9 písmeno b)]
Ustanovuje sa licencia na vykonávanie činnosti technickej služby udeleného právnickej osobe štátu zriadenej alebo založenej ministerstvom dopravy.

K bodu 82 [§ 77 ods. 6 písmeno b)]
Ustanovuje sa licencia na vykonávanie činnosti technickej služby udeleného právnickej osobe štátu zriadenej alebo založenej ministerstvom dopravy.

K bodu 83 [§ 78 ods. 2]
Navrhuje sa doplniť, že zariadenie používané pri technickej kontrole, emisnej kontrole a kontrole originality musí spĺňať technické požiadavky ustanovené vykonávacími právnymi predpismi.

K bodu 84 [§ 79 ods. 4 písmeno b)]
Umožňuje kalibráciu zariadení používaných pri technickej kontrole vykonávať aj iným osobám ako kalibračnému laboratóriu.

K bodu 85 [§ 83 ods. 6 ]
Súčasné znenie sa zosúlaďuje s novým stavebným zákonom, kde držiteľ povolenia do 18 mesiacov okrem právoplatného stavebného povolenia môže predložiť overovaciu doložku projektu stavby overeného stavebným úradom.

K bodom 86 a 87 [§ 83 ods. 7 a 9]
Navrhovaným ustanovením sa má zabrániť reťazeniu vydávania povolení staníc technickej kontroly, pracovísk emisnej kontroly a pracovísk kontroly originality, kedy zrušením povolenia alebo zánikom povolenia, miesto v sieti automaticky zanikne a nebude možné vydať nové povolenie.

K bodu 88 [§ 84 ods. 1 písm. c) ôsmy bod]
Navrhuje sa znížiť minimálny počet technikov kontroly originality, ktorých musí zamestnávať pracovisko kontroly originality na jedného.

K bodu 89 [§ 86 ods. 1 písm. d), 87 ods. 1 písm. d), 88 ods. 1 písm. d), 89 ods. 1 písm. e)]
Navrhuje sa oprávneným osobám pri priebežnom overení stanice technickej kontroly, emisnej kontroly, kontroly originality a montáže plynových zariadení znášať náklady za overenie len pri opakovanom overení.

K bodu 90 [§ 86 ods. 1 písm. n)]
Navrhuje sa znížiť minimálny počet technikov technickej kontroly, ktorých musí zamestnávať stanica technickej kontroly na jedného, maximálne však na jeden rok a to na základe oznámenia schvaľovaciemu orgánu.

K bodu 91 [§ 86 ods. 6]
Navrhuje sa úprava pri oprávnenej osobe, ktorá je povinná urobiť oznámenie bezodkladne po tom, čo  prestala spĺňať podmienku podľa § 84 ods. 1 písm. a) bodu 11a.

K bodu 92 [§ 88 ods. 2 písm. e)]
Navrhuje sa úprava pri kontrole originality evidenčnej mimo kontrolnej linky.

K bodom 93 až 100 [§ 90 ods. 5 a 7 písm. b) až 10 písm. b)]
Navrhuje doplniť možnosť vydania osvedčenia technika technickej kontroly, emisnej kontroly, kontroly originality a montáže plynových zariadení aj pre viacero oprávnených osôb, ak ich prevádzkuje jedna osoba.

K bodu 101 [§ 90 ods. 13]
Navrhuje pre technikov, ktorým bolo v posledných piatich rokov v rámci odborného dozoru zistené porušenie, aby po ukončení činnosti na jednom pracovisku do 12 mesiacov nemohli odisť na druhé pracovisko spôsobom, že sa im udelí iba nové osvedčenie technika. Takýto technik bude môcť pracovať na novom pracovisku, ale iba po absolvovaní základného školenia a skúšky z odbornej spôsobilosti.

K bodu 102 [§ 91 ods. 6 písm. d)]
Navrhuje doplniť možnosť priebežného školenia.

K bodu 103 [§ 91 ods. 7 písm. b)]
Navrhuje sa, aby schvaľovací orgán predĺžil platnosť osvedčenia technika technickej kontroly, technika emisnej kontroly, technika kontroly originality alebo technika montáže plynových zariadení aj na základe absolvovaného priebežného školenia.

K bodu 104 [§ 91 ods. 7 písm. c)]
Legislatívno-technická úprava v súvislosti s priebežným školením.

K bodu 105 [§ 91 ods. 8 písm. a)]
Legislatívno-technická úprava v súvislosti s priebežným školením.

K bodu 106 [§ 91 ods. 8 písm. b)]
Legislatívno-technická úprava v súvislosti s priebežným školením.

K bodu 107 [§ 92 a § 136 ods. 3 písm. g)]
Navrhuje sa, že spôsob a rozsah vykonávania základného školenia, rozširovacieho školenia, doškoľovacieho kurzu a priebežného školenia sa ustanovia vykonávacími právnymi predpismi.

K bodu 108 [§ 92 ods. 1 písm. a) štvrtý bod]
Legislatívno-technická úprava v súvislosti s priebežným školením technika technickej kontroly.

K bodu 109 [§ 92 ods. 2 písm. c)]
Legislatívno-technická úprava v súvislosti s priebežným školením technika emisnej kontroly.

K bodu 110 [§ 92 ods. 3 písm. c)]
Legislatívno-technická úprava v súvislosti s priebežným školením technika kontroly originality.

K bodu 111 [§ 92 ods. 4 písm. a)]
Legislatívno-technická úprava v súvislosti s priebežným školením technika montáže plynových zariadení.

K bodu 112 [§ 92 ods. 5 a 6]
Legislatívno-technická úprava v súvislosti s priebežným školením.

K bodu 113 [§ 92 ods. 9]
Legislatívno-technická úprava v súvislosti s rozširovacím školením.

K bodom 114 a 115 [§ 92 ods. 11, 14 a 15]
Legislatívno-technická úprava v súvislosti s rozširovacím školením.

K bodu 116 [§ 95 ods. 1 písm. c) a § 96 ods. 1 písm. c)]
Legislatívno-technická úprava v súvislosti s rozširovacím školením.

K bodu 117 [§ 95 ods. 1 písm. d) druhý bod, § 96 ods. 1 písm. d) druhý bod, § 97 ods. 1 písm. d) druhý bod, § 98 písm. d) druhý bod,]
Navrhuje sa upresniť povinnosť technika podrobiť sa doškoľovaciemu kurzu.

K bodu 118 [§ 95 ods. 1 písm. f)]
Navrhuje doplniť možnosť pre technika technickej kontroly v súvislosti so zavedením elektronického protokolu o technickej kontrole časť A - technická kontrola.

K bodu 119 [§ 96 ods. 1 písm. f)]
Navrhuje doplniť možnosť pre technika emisnej kontroly v súvislosti so zavedením elektronického protokolu o technickej kontrole časť B - emisná kontrola.

K bodu 120 [§ 101 ods. 2]
Legislatívno-technická úprava v súvislosti s priebežným školením technika cestnej technickej kontroly.

K bodu 121 [§ 101 ods. 3 písm. a)]
Legislatívno-technická úprava v súvislosti s priebežným školením technika cestnej technickej kontroly.

K bodu 122 [§ 101 ods. 3 písm. b)]
Legislatívno-technická úprava v súvislosti s priebežným školením technika cestnej technickej kontroly.

K bodu 123 [§ 102]
Legislatívno-technická úprava v súvislosti s priebežným školením technika cestnej technickej kontroly.

K bodu 124 [§ 102 ods. 1]
Legislatívno-technická úprava v súvislosti s priebežným školením technika cestnej technickej kontroly.

K bodu 125 [§ 102 ods. 2]
Legislatívno-technická úprava v súvislosti s priebežným školením technika cestnej technickej kontroly.

K bodu 126 [§ 102 ods. 3 a 4]
Legislatívno-technická úprava v súvislosti s priebežným školením technika cestnej technickej kontroly.

K bodu 127 [§ 102 ods. 8]
Legislatívno-technická úprava v súvislosti s priebežným školením technika cestnej technickej kontroly.

K bodu 128 [§ 105 ods. 8]
V súvislosti s výkonom odborného dozoru na navrhuje, že v prípade ak monitorovacie záznamové zariadenie neplní dostatočne svoj účel podľa § 105 odseku 1, orgán odborného dozoru môže oprávnenej osobe technickej kontroly nariadiť zmenu jeho nastavenia.

K bodu 129 [§ 107 ods. 13]
Navrhuje sa ustanoviť, že ak pri vykonávaní odborného dozoru sa odmietne opakovaná technická kontrola alebo sa vozidlo znefunkční, aby sa opakovaná technická kontrola nemohla vykonať, tak technická kontrola je neplatná. Reaguje sa tak na aktuálny stav, kedy v prípade, ak je vozidlo nesprávne vyhodnotené pri technickej kontrole, tak zámerne nie je umožnené vykonanie opakovanej technickej kontroly a tým nebol postihnutý technik technickej kontroly.

K bodu 130 [§ 111 ods. 13 až 15]
Navrhuje doplniť možnosť vydania elektronického protokolu o technickej kontrole časť A - technická kontrola.

K bodu 131 [§ 116 ods. 10]
Obdobne ako pri technickej kontrole sa aj pri emisnej kontrole navrhuje ustanoviť, že ak pri vykonávaní odborného dozoru sa odmietne opakovaná emisná kontrola alebo sa vozidlo znefunkční, aby sa opakovaná emisná kontrola nemohla vykonať, tak emisná kontrola je neplatná. 

K bodu 132 [§ 120 ods. 11 až 13]
Obdobne ako pri technickej kontrole sa aj pri emisnej kontrole sa navrhuje doplniť možnosť vydania elektronického protokolu o technickej kontrole časť B - emisná kontrola.

K bodu 133 [§ 124 ods. 10]
Obdobne ako pri technickej kontrole sa aj pri kontrole originality navrhuje ustanoviť, že ak pri vykonávaní odborného dozoru sa odmietne opakovaná kontrola originality alebo sa vozidlo znefunkční, aby sa opakovaná kontrola originality nemohla vykonať, tak kontrola originality je neplatná. 

K bodu 134 [Poznámka pod čiarou k odkazu 86]
Aktualizuje sa poznámka pod čiarou v súvislosti s ochrannými doložkami novej kategórie U.

K bodu 135 [Poznámka pod čiarou k odkazu 88]
Legislatívno-technická úprava spočívajúca v aktualizácii poznámky pod čiarou.

K bodu 136 [§ 136 ods. 2 písm. a)]
Legislatívno-technická úprava spočívajúca vo vypustení ustanovení upravujúcich vyhlásenie výberového konania.

K bodu 137 [Poznámka pod čiarou k odkazu 88a]
Legislatívno-technická úprava spočívajúca v aktualizácii poznámky pod čiarou.

K bodu 138 [Poznámka pod čiarou k odkazu 89]
Aktualizuje sa poznámka pod čiarou v súvislosti s obmedzujúci opatreniami stanovenými nariadením (EÚ) 2025/14.

K bodu 139 [§ 143 ods. 11 písm. a)]
Navrhuje sa doplniť, že kontrolovaná osoba nesmie svojou činnosťou mariť výkon odborného dozoru, keďže to v súčasnom znení absentovalo a spôsobovalo to problémy pri vykonávaní niektorých odborných dozoroch.

K bodu 140 [§ 143 ods. 16]
Pokiaľ je odborný dozor ukončený záznamom o kontrole tak sa navrhuje, aby skončenie odborného dozoru bolo považované za ukončené doručením záznamu o kontrole namiesto súčasného odovzdania záznamu.

K bodu 141 [§ 148 ods. 3 písm. a)]
V súvislosti s doplnením nového písm. f) v ods. 8 § 49 sa za nesplnenie povinnosti ukladá príslušná pokuta.

K bodu 142 [§ 148 ods. 3 písm. b)]
V súvislosti s doplnením nového písm. f) v ods. 8 § 49 sa za nesplnenie povinnosti ukladá príslušná pokuta.

K bodu 143 [§ 148 ods. 12 písm. b)]
Navrhuje sa zníženie hornej hranice pokuty za porušenie povinnosti oprávnenej osoby z 5000 eur na 3500 eur.

K bodu 144 [§ 149 ods. 6]
Navrhuje sa upresniť, že sa pokuta týka aj nariadenej technickej kontroly, nariadenej emisnej kontroly a nariadenej kontroly originality.

K bodu 145 [§ 149 ods. 6 písm. a)]
Navrhuje sa doplniť, aký výsledok hodnotenia musí mať príslušná kontrola, aby sa pokuta mohla považovať za uhradenú.

K bodu 146 [§ 150 ods. 1 písm. h)]
V súvislosti s výkonom odborného dozoru sa oprávnenej osobe technickej kontroly uloží pokuta, ak bezodkladne nezabezpečí zmenu nastavenia monitorovacieho záznamového zariadenia.

K bodu 147 [§ 150 ods. 1 písm. o)]
Medzi poriadkové pokuty sa navrhuje doplniť nový skutok a to, keď účastník konania, predloží falošné alebo sfalšované potvrdenie alebo stanovisko výrobcu alebo zástupcu výrobcu.

K bodom 148 až 150 [§ 150 ods. 2 písm. d), ods. 4 písm. a) a písm. c)]
Legislatívno-technická úprava v súvislosti so zavedením novej poriadkovej pokuty v § 150 ods. 1 nové písm. o). Zároveň sa zvyšuje poriadková pokuta v prípade, ak prevádzkovateľ vozidla neposkytne vozidlo na vykonanie opakovanej kontroly.

K bodu 151 [§ 152 ods. 1]
Opravuje sa chyba v číslovaní odsekov.

K bodu 152 [§ 152 ods. 2]
Dopĺňa sa, že Slovenská obchodná inšpekcia, ktorá vykonáva dohľad na trhom, má funkčné požiadavky na vykonávanie tohto dohľadu nad trhom ustanovené vo vykonávacom nariadení Komisie (EÚ) 2022/163 (Ú. v. EÚ L 27, 8.2.2022) zo 7. februára 2022, ktorým sa stanovujú pravidlá uplatňovania nariadenia Európskeho parlamentu a Rady (EÚ) 2018/858, pokiaľ ide o funkčné požiadavky na dohľad nad trhom s vozidlami, systémami, komponentmi a samostatnými technickými jednotkami.

K bodu 153 [§ 152 ods. 9]
Navrhuje sa upresniť, že kontrolovaná osoba je povinná uhradiť náklady na overenie súladu odobratých vzoriek. Taktiež sa navrhuje právomoc pre Slovenskú obchodnú inšpekciu, že skúšané vzorky môže uchovať, vrátiť kontrolovanej osobe alebo zlikvidovať.

K bodu 154 [§ 154 ods. 1 písm. a) bod 3]
Navrhuje sa doplniť nový správny delikt v súvislosti s doplnením povinnosti v § 22 ods. 9.

K bodu 155 [§ 154 ods. 2]
Navrhuje sa doplniť nový správny delikt v súvislosti s doplnením povinnosti v § 53 ods. 6.

K bodu 156 [§ 154 ods. 8]
Legislatívno-technická úprava v súvislosti s doplnením povinnosti v § 22 ods. 9.

K bodu 157 [§ 155 ods. 1]
Navrhuje sa zvýšiť poriadkovú pokutu za marenie výkonu dohľadu, keďže súčasná výška pokuty nemá dostatočný odrádzajúci účinok.

K bodu 158 [§ 157 ods. 2]
Legislatívno-technická úprava v súvislosti s doplnením nového písm. j) v § 86.

K bodu 159 [§ 157 ods. 8]
Navrhuje sa predĺžiť lehota na podanie opravného prostriedku.

K bodu 160 [§ 157 ods. 11]
Legislatívno-technická úprava spočívajúca v zosúladení novým zákonom č. 192/2023 Z. z. o registri trestov a o zmene a doplnení niektorých zákonov.

K bodu 161 [Poznámka pod čiarou k odkazu 99]
Legislatívno-technická úprava spočívajúca v aktualizácii poznámky pod čiarou.

K bodu 162 [§ 157 ods. 16]
Opravuje sa chyba.

K bodu 163 [§ 161 ods. 5]
Navrhuje sa doplniť, kto môže podať návrh na povolenie výnimky z technických požiadaviek, keďže to v súčasnom zákone absentovalo.

K bodu 164 [Poznámka pod čiarou k odkazu 102a]
Aktualizuje sa poznámka pod čiarou v súvislosti s požiadavkami na nezávislosť a nestrannosť pre technickú službu overovania stanovenými nariadením (EÚ) 2025/14.

K bodu 165 [§ 165 ods. 2]
Navrhuje sa, aby technická služba mohla vykonávať aj iné činnosti, ktoré nemajú konflikt záujmov a nenarúšajú nezávislosť technickej služby.

K bodom 166 a 167 [§ 166 ods. 2 písm. a) ]
Dopĺňajú sa požiadavky akreditácie pre technickú službu overovania, ktorá bude vykonávať skúšky a testy vozidiel kategórie U podľa nariadenia (EÚ) 2025/14.

K bodu 168 [§ 167 ods. 8 a 9]
Navrhuje sa upraviť trvanie podmienky dôveryhodnosti u osoby oprávnenej na vykonávanie technickej kontroly, emisnej kontroly, kontroly originality a montáže plynových zariadení tak, že sa posudzuje samostatne vo vzťahu ku každej stanici a pracovisku, ktoré oprávnená osoba prevádzkuje.

K bodu 169 [§ 170 ods. 3 písm. b)]
Navrhuje sa predĺžiť lehota na povinnú registráciu vozidiel kategórie L1e. Po dôkladnej analýze predmetných vozidiel (najčastejšie oblasti využívania, vek vlastníkov vozidiel, konštrukčné vlastnosti, skutočný počet týchto vozidiel) sa navrhuje predĺženie tejto lehoty o ďalšie 4 roky. Občanom je potrebné poskytnúť viac času na výmenu registračných dokladov od vozidla (výmena TOV za OE časť II), pričom pri prevádzke týchto vozidiel sú povinní mať uzatvorené povinné zmluvné poistenie. 

K bodu 170 [§ 170f]
Dopĺňajú sa prechodné ustanovenia v súvislosti s navrhovanými zmenami.

K bodu 171 [príloha č. 1 časti A ods. 2 písm. f)]
Vzhľadom na iné novelizačné body, ktoré hovoria o zániku miesta v sieti pri zrušení alebo zániku povolenia, navrhuje sa vypustiť písmeno f), keďže by išlo o obsolentné ustanovenie.

K bodu 172 [príloha č. 2 bod 2]
Opravuje sa názov smernice, keďže v slovenskom znení bolo vydané korigendum.

K bodu 173 [príloha č. 2 body 6 a 7]
Transpozičná príloha sa dopĺňa o dve delegované smernice. Tieto smernice boli úplne transponované a transpozícia bola SR notifikovaná. Ide iba o ex post doplnenie.


K čl. II  - novela zákona č. 145/1995 Z. z. o správnych poplatkoch v znení neskorších predpisov

K bodom 1 a 2 [Položka 67 a 68]
Upravujú sa správne poplatky v súvislosti so zavedením novej kategórie U.


K čl. III  - novela zákona č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov

K bodu 1 [§ 2 ods. 2 písm. ac)]
Legislatívno-technická úprava v súvislosti so zavedením necestných pojazdných strojov.

K bodu 2 [§ 39 ods. 7 písm. a) a b)]
Aktualizuje sa zákon v súvislosti so zavedením pojmu necestné pojazdné stroje.


K čl. IV  - novela zákona č. 387/2015 Z. z. o jednotnom informačnom systéme v cestnej doprave a o zmene a doplnení niektorých zákonov v znení neskorších predpisov

K bodu 1 [Poznámka pod čiarou k odkazu 1]
Legislatívno-technická úprava spočívajúca v aktualizácii poznámky pod čiarou.

K bodu 2 [Poznámka pod čiarou k odkazu 2]
Legislatívno-technická úprava spočívajúca v aktualizácii poznámky pod čiarou.

K bodu 3 [§ 2 ods. 2]
Legislatívno-technická úprava spočívajúca v aktualizácii názvu Ministerstva dopravy Slovenskej republiky.

K bodu 4 [§ 3 ods. 5 písm. a) a poznámka pod čiarou k odkazu 9]
Legislatívno-technická úprava spočívajúca v zosúladení pojmov zo zákonom č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov a legislatívno-technická úprava spočívajúca v aktualizácii poznámky pod čiarou.

K bodu 5 [§ 4]
Dopĺňa sa, že elektronické výstupy z Jednotného informačného systému v cestnej doprave, môžu byť autorizované kvalifikovanou elektronickou pečaťou Ministerstva dopravy Slovenskej republiky.

K bodu 6 [Poznámka pod čiarou k odkazu 18]
Legislatívno-technická úprava spočívajúca v aktualizácii poznámky pod čiarou.

K bodu 7 [§ 7 ods. 5 písm. b), § 8 ods. 5 písm. b), § 12 ods. 1 písm. b),  ods. 2 písm. c) a  ods. 3 písm. b)]
Legislatívno-technická úprava spočívajúca v zosúladení pojmov zo zákonom č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov.

K bodu 8 [§ 8 ods. 6 a 7]
Dopĺňa sa, že z Jednotného informačného systému v cestnej doprave sa zasielajú notifikácie o blížiacom sa konci platnosti technickej a emisnej kontroly a zároveň sa stanovuje odkiaľ sa získavajú údaje pre zasielanie týchto notifikácií.

K bodom 9 až 11 [§ 7 ods. 1 písm. a), § 12 ods. 2 písm. b)]
Legislatívno-technická úprava spočívajúca v zosúladení pojmov zo zákonom č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov.




K čl. V
Účinnosť zákona sa navrhuje od 1. januára 2027, čím sa zároveň zabezpečí dostatočne dlhá legisvakančná lehota.

Bratislava 06. mája 2026





Robert Fico v. r.






Jozef Ráž v. r.





